༣།ཨ་རིའི་བོད་ཀྱི་ཐེབས་རྩ་ཁང་དེ་བཞིན་ཨ་རིའི་གཞུང་ལ་དེབ་སྐྱེལ་ཡོད་པའི་ལས་ཁུངས་ཤིག་ཡིན་ན།ཐེབས་རྩ་ཁང་གི་རྩིས་ཁྲའི་ནང་བོད་མིའི་དོན་གཅོད་ལས་ཁུངས་ལ་ཨ་སྒོར་ས་ཡ་གཅིག་དང་ཕྱེད་ཀ་སྐྱེལ་ཡོད་བུ་ལོན་བཞག་ཡོད་པ་གསལ་གསལ་ཐིང་ཐིང་བཀོད་ཡོད་བཞིན་དུ།བུ་ལོན་སྤྲོད་ས་དོན་གཅོད་ཁང་གི་རྩིས་ཁྲའི་ནང་དུ་ཐེབས་རྩ་ཁང་ནས་སྐྱེལ་ཡོད་བུ་ལོན་ཨ་སྒོར་ས་ཡ་གཅིག་དང་ཕྱེད་ཀ་བྱུང་བའི་བྱུང་འཛིན་ཡིག་ཆ་མཐོང་རྒྱུ་མེད་ན།ཐེབས་རྩ་ཁང་གིས་གང་བྱུང་ཡིག་ཆ་རྫུན་བཟོ་དང་ལྐོག་ཟ་རུལ་སུངས་བྱས་པའི་ནག་ཉེས་ཕོག་རྒྱུའི་ཉེན་ཁ་ཡོད་པ་མ་ཟད།དེ་ལ་རྟེན་ནས་ཨ་རིའི་གཞུང་དང་ཨ་རིའི་གྲོས་ཚོགས་འཐུས་མི་སོགས་བོད་དོན་ལ་རྒྱབ་སྐྱོར་གནང་ཚོ་ཐེབས་རྩ་ཁང་ལ་ཡིད་ཆེས་བརླག་པ་ཡིན་ན།ཨ་རིའི་གཞུང་གི་གནང་བཞིན་པའི་བོད་མིའི་སྒྲིག་འཛུགས་ལ་རྒྱབ་སྐྱོར་རྩ་ཡལ་དུ་འགྲོ་བའི་ཉེན་ཁ་མཐོང་གི་མི་འདུག་གམ།ཁྲིམས་ལུགས་མཁས་པ་དང་རྒྱལ་སྤྱིའི་གླེང་སྟེགས་ཐོག་ཕེབས་དགོས་པའི་དབུ་ཁྲིད་ཅིག་གི་ངོས་ནས་དངུལ་འབོར་འདི་ཙམ་གྱི་ཆེད་དུ་ཁྲིམས་འགལ་གྱི་བྱེད་སྟངས་འདི་ཐབས་སྐྱོ་ཐག་ཆོད་པ་མ་རེད་དམ།